ФИЛМЪТ Е ВДЪХНОВЕН ОТ ИСТИНСКА ИСТОРИЯ
ПРЕДИ НЯКОЛКО ГОДИНИ… ВЪВ ФОРТ УЪРТ, ТЕКСАС
Дали ще хванем нещо днес?
Ако се замисляме толкова много, денят ще е дълъг.
Виж! - Да, браво, приятел.
Е, тази избяга.
Хайде. Хвърли пак въдицата.
Точно така.
А сега да помълчим и да чакаме.
5000 ОДЕЯЛА
Тази чанта е по-голяма от теб.
Знам, много е голяма.
Ще си хапнем костур. Какво ще кажеш?
Да, може и да се класирам, ако хвана голяма риба в понеделник.
Добре ли си, татко?
Да, приятел.
Какво имаше в понеделник?
Състезанието за млади рибари.
А, да, разбира се.
Хайде. - Знаеш ли,
такъв голям костур ще ти донесе награда.
Но ако пък хванеш кенчета,
ще вземем пари, като ги рециклираме.
Какво ще кажеш?
Много смешно. - Говоря сериозно.
СЪБИРАНИЯ "ГОРВИН"
Декорациите са чудесни, храната е съвършена.
Надминала си себе си, скъпа.
Не биваше да се отказваш
да организираш събития.
Знам, мамо. Каза ми 5-6 пъти.
Да… - Животът има други планове.
Просто казвам.
Хайде, време е, ела. - Добре.
Той дойде, тук е, тук е.
Да, тук е.
Какво е намислила майка ти? - Нищо.
Наистина ли е тук? - Да, така мисля.
Чу ли колата? - Съвсем скоро ще дойде.
Изненада! - Не може да бъде.
Пипнахме ги.
Не мога да повярвам.
Няма начин. Как успя?
Изкарах ли ти акъла? Хвана ли се? Да?
Как… Не мога да повярвам.
Мислех, че мога да разчитам на теб.
Опитах се. Казах му, че няма нищо.
Да, добре, добре. - Ела насам.
Честит рожден ден.
Радвам се да те видя.
Боже, момчета, застанали сте тук
сякаш… - Честит рожден ден.
Радвам се да те видя.
Сетих се.
Преди няколко години аз, Боби, Дерек и Дъг
отидохме на Голямото Мече езеро
в Канада на къмпинг и за риба,
като истински приятели.
Отидохме само за да разберем,
че е имало голяма буря и наводнение,
което е продължило цяла седмица.
Водата отнесла лодките.
Нямаше как да излезем в езерото,
затова през следващите пет дни прибрахме съдържанието
на портфейла на Дерек. - Двойката валета никога не стига.
Казах ти да не залагаш на валетата,
но Боби не спираше да крещи през цялото време.
Ядоса се, че трябва да импровизира,
защото Синди забравила да му сложи бельо в багажа.
Ами… - Цяла седмица не спря да се оплаква.
Не помниш ли? "Ще се протрия.
Ще се протрия, по дяволите."
Когато най-накрая се прибрахме,
Боби веднага започна да се оплаква, че няма боксерки.
"Как можа да забрави точно това?"
Синди, която е истинска светица,
веднага го спря,
взе кутията му с такъмите, отвори я,
а бельото му беше вътре! - Бельото!
Май не ти се стори толкова смешно.
Добре ли си?
Ела насам. Какво има, скъпи?
Всичко е наред. Дишай. - Браво, Боби.
Погледни ме, скъпи. Погледни ме.
Всичко е наред, няма нищо.
Дишай, скъпи. Какво ти става?
Какво има?
Моля те, кажи ми, какво има?
Тук съм, скъпи, погледни ме.
Дишай. Всичко е наред.
Добре ли си?
Не. - Искаш ли да влезеш?
Не, по-добре да влезем вътре.
Хайде. Хайде, ела.
Хайде да влезем и да полегнеш.
Ей сега се връщаме.
Ще поговорим ли? - Изтощен съм, Синди.
Нека го оставим за утре.
Пак се повтаря, нали?
Всичко е наред.
Спря ли да си пиеш лекарствата?
Боби, скъпи.
Всичко е наред.
Няма нищо.
Какво мислите, че е изпитал Саул,
когато Бог му е проговорил по пътя към Дамаск?
Вина, угризение, срам?
Надявам се.
Тормозите ли добрите християни, не ви чака нищо хубаво.
Сигурен съм, че е изпитал всички тези чувства, както бихме и ние,
но не е позволил на срама или гордостта
да му попречат да поправи стореното.
Всички имаме недостатъци, пробойни в доспехите си,
но ако продължаваме напред,
както е направил Саул, това няма значение.
Ние решаваме,
както реших да спрем дотук,
защото мачът на Каубоите е след половин час.
Боби, кажи ми какво става.
Крещи или шепни, ако трябва,
но говори с мен.
Моля те.
Съжалявам.
Какво правиш?
Филип, затвори прозореца. - Но…
Затвори го, Филип!
Бог да те благослови.
Знам, че не е нищо, но не знам какво е.
И мисля, че е още по-страшно, ако трябва да го изразя с думи.
Нарани ли те?
О, не, нищо подобно.
Както преди е, но е различно.
Сякаш е обгърнат от мрак.
Скъпа, веднъж вече води тази борба с Боби.
Знам, че не ти беше лесно,
но не се уплаши.
Винаги съм ти се възхищавала заради това.
Ами ако сега е по-зле?
Ако не мога да му помогна?
Трябва да вярваш, че Бог знае кое е най-доброто за теб
и за семейството ти, скъпа.
Той изпълни докрай сърцето ти
и те срещна с хора, които те обичат
и искат да ти помогнат.
Не е нужно да се бориш сама.
Ще останеш втори.
С тази стръв ли?
Спечелил съм много състезания с нея.
Хвани голяма риба! Ще се справиш!
Фил, къде е баща ти? Да не го е срам, че си му син?
Сигурно всички люспести обитатели
на езерото треперят от страх пред вас.
Проверете въдиците си, дами и господа,
и ще започнем след пет завъртания на стрелката на часовника.
Ти си върхът, Боби.
Здравей, Боби…
Какво става, Боби?
Може ли да погледнеш нещо, приятел?
Ела.
Да. - Хайде.
Готов ли си да ги разбиеш, скъпи?
Да.
По-добре хвани някоя голяма риба, защото съм много гладна.
Връщаме ги, мамо.
Какво? Що за сделка е това?
По-добре спечели трофея, за да си купим енчилади с него.
Добре, добре. - Успех.
Мама ли те научи да ловиш риба?
Хайде, време е!
Имате 45 минути, започвайте!
Не се тревожете,
ще разрешим проблема ви.
Ще ви се обадим.
Нищо не е станало, просто помогни на момчетата
да оправите нещата
и ще се разберем с клиентите,
за да не искат голяма отстъпка.
Готов ли си?
Рибата не кълве всеки ден. Иначе щяхме просто да я събираме.
Той каза, че ще дойде.
Знам, сигурна съм, че е имал спешен случай на работа.
Обеща ми.
Миличък, баща ти много те обича
и има много добра причина, за да не дойде.
Знаеш го, нали?
Сигурно се обажда, за да ти обясни.
В колата имам едно много нещастно дете…
Да, добре, Джо. Веднага ще дойда.
Какво става?
Сложи си колана.
Остани в колата, няма да се бавя.
Добре ли е татко? - Стой в колата!
Върни се, Боби.
Боби, недей! Не.
Погледни ме, Боби. Моля те, погледни ме, любими.
Тук сме, Боби. - Всичко е наред.
Знам, че страдаш и чувстваш, че си сам,
но не си, аз съм точно до теб.
Чуваш ли ме, Боби?
Кажи ми, че ме чуваш.
Всичко е наред.
Ела, Боби.
Няма нищо.
Чуй ме.
Видях как се бориш
и няма по-силен или по-смел от теб.
Тук съм да ти помогна.
Искам само да се върнеш при мен. Моля те, Боби.
Не, спри.
Върни се при мен, Боби. Моля те, Боби, ела.
Тук съм, просто ела с мен.
Всичко е наред.
Всичко е наред, върни се при мен.
Няма страшно.
Не!
Боби! - Махни си ръцете от мен!
Няма да ме отведете! - Боби! Аз съм! Боби!
Спри, Боби!
Стига! - Не! Недей, татко.
Всичко е наред, Боби. Няма нищо.
Здравей.
Джо, аз…
Не се тревожи, няма нищо.
Познавам Боби отдавна,
минали сме през какво ли не заедно.
Знам какво е преживял, просто…
Не знаех, че е толкова зле.
От дълго време беше много добре.
Просто напоследък…
Трябва да потърси помощ, Синди.
Преди няколко години един мой братовчед в Амарило
започна да чува
и да вижда неща, които ги нямаше. Приличаше на това тук.
Страх ме е, Джо.
Той ще се оправи.
Всичко ще е наред.
Намери някой, който разбира от това,
да го прегледа и да му помогне.
Вече се обадих на д-р Бартли,
ще ни приеме утре сутринта
и ще видим какво следва. - Добре.
Невероятно.
Мислиш ли, че ще се оправи?
Надявам се.
По-добре отиди да видиш как е.
Добре.
Можеш да разчиташ на мен.
Благодаря. - Моля.
Боби!
Значи е изчезнал преди само 4 часа?
В такъв случай не можем да започнем да го издирваме.
Но и да беше минало достатъчно време,
казахте, че си е тръгнал по своя воля.
Съпругът ми не е добре.
Смятате ли, че е опасен?
Не.
Тогава не можем да направим почти нищо.
Ще го регистрираме в системата и ще се оглеждаме за него.
Обикновено се връщат у дома.
Свържете ме с болницата, моля.
Здравейте, казвам се Синди Сондърс
и по-рано днес се обадих за съпруга си.
Да, пратих ви снимката му по имейла
и проверявам дали я получихте.
Добре, благодаря ви за помощта.
Може ли да мина по-късно с листовки?
Благодаря, добре, дочуване.
НЕ Е ВАЖНО КАК СТЕ ПАДНАЛИ, А КАК ЩЕ СЕ ИЗПРАВИТЕ
Добър ден, обаждам се от Събирания "Тексас Риджънси".
Извинете, че ви безпокоя, но търсим
Робърт Сондърс от няколко седмици
във връзка с непогасени кредити.
Понеже не можем да се свържем с него,
ще се наложи да се обърнем към съда.
ПРОСРОЧЕНО
БАНКА
Толкова добре, а?
Истината е, че кухнята е твърде голяма.
И на кого му се чистят толкова плочки? А стълбите?
Вече не си толкова млада, мисли за коленете си.
Синди? Синди?
Добро утро, Мерилин.
Исках само да видя как сте, предвид всичко.
Благодаря, много мило, всичко е наред.
Толкова си силна, Синди.
На твое място не знам дали…
Има много хора, които са по-зле от нас,
а това е само временно.
Защо не дойдете на обяд във вторник?
Откраднах най-вкусната рецепта за касерола
от майка си…
Благодаря, но няма нужда.
Нали, приятел?
Да. - Добре. Ако ви трябва нещо…
Да, благодаря, оценявам го.
ПРОДАВА СЕ ОТ БАНКАТА
Ще вземем тези и тези, а тези ще дарим.
Не ме гледай така.
На кого говориш, мамо?
На призрака на миналия си живот.
Какво?
Нищо, миличък. Ела да ми помогнеш.
Има три купчини. Вземаме, подаряваме или изхвърляме.
И трябва да сме безмилостни
или баба ти ще откачи.
Моля те, изхвърли всичко това на боклука.
Добре, мамо.
Благодаря.
Миличък.
Мамо.
Знам, че той много ти липсва.
Където и да е, ти също му липсваш.
Не искаше да ни напусне, но е болен.
Така и не разбрах защо той харесваше това толкова много.
Защо не го опитаме?
Обичта не е всесилна.
Бабо!
Стои си съвсем сам с глупавата си прическа.
Вижте му лицето.
Луд е. - Знам.
Играчката ли искаш? Ще плачеш ли без баща си?
Върни я, Брайън, на татко е.
Гадост, дано лудостта не е заразна.
Хайде, подиграй се пак на баща ми!
Ти си откачен също като него.
Мамо, съжалявам, Брайън…
Вече удряш хората, така ли?
За малко да му счупиш носа.
Каза, че татко е луд.
Какво знае това хлапе за баща ти?
Нищо. - Точно така.
Искал е да те провокира.
И заради това изпуснах две интервюта за работа.
Не сме искали това да се случи,
но ние решаваме как ще се държим.
Ще го намерим ли?
Вярвам, че да.
Но дотогава трябва да сме отговорни,
колкото и да е трудно и колкото и да искаме
да забием един юмрук на света.
Госпожо Сондърс. - Да.
Сгрешили сте "внимание".
Наистина ли?
Ето тук.
Да.
Трябва да проверя…
Честно казано, г-жо Сондърс, ще ми е трудно да ви предложа нещо.
Да, знам, че опитът ми е ограничен.
Пише, че не сте работили от 10 години.
Да, отглеждах дете.
От 10 години се грижа
за съпруга, сина и дома си.
Това ми беше работата.
И не е никак лесно, знам.
Г-н Къмингс, автобиографията ми може да не е перфектна,
но съм надеждна, трудолюбива и решителна.
Винаги ще идвам навреме, никога няма да се оплаквам
и ще можете да разчитате на мен.
Не ме карайте да съжалявам.
Искам да пробваме, но трябва да сте бърза.
Дано сте много схватлива.
Добре, благодаря ви.
Благодаря.
И получаваме отстъпка от 10% за всички хранителни стоки.
Дори и морската храна?
Да.
Значи във вторник ще ядем макарони със сирене и омар.
Уличният боец, който отглеждаш, трябва да заякне.
Дори не ми го напомняй.
Първо не иска да говори,
а после е малък Майк Тайсън.
ПОЛИЦИЯ НА ФОРТ УЪРТ
Ало.
Знам, че не ви е лесно, г-жо Сондърс,
но трябва да ни последвате.
Насам.
Не е той.
Какво…
На якето, с което беше облечен,
имаше етикет с името на мъжа ви.
На Боби е.
Добре ли сте?
Да.
Той как…
Разболяват се, лягат на студено
и повече не стават.
Дъждовният сезон е тежък, но ще стане по-лошо,
когато завали сняг.
Какво ще стане с него?
Ще потърсим роднините му. - Ами ако не ги намерите?
Просто ще изчезне без погребение,
без никой да се сбогува с него?
Къде го намерихте?
Кийт ли търсиш? Това е якето му.
Моля?
Закъсня. Снощи ни напусна.
Познавахте ли го?
Коя си ти? И защо питаш?
Моите съболезнования.
Друг път.
Моля?
Защо си тук, щом знаеш, че е мъртъв?
Няма какво да му вземеш.
Не знам. Не знам и предполагам…
Една от онези.
Заговори те пред офиса ти ли?
Песен ли ти изпя?
Давала си му дребни, понякога и храна.
А сега умря и изпитваш вина, права ли съм?
Не, не е това.
Ще те разочаровам.
Вземи, защото те притесних.
Съвестта ти чиста ли е вече?
Обаждай се.
Гладна ли си?
Как мислиш?
ТЪРСИ СЕ
Струва ми се, че правиш каквото трябва,
търсиш където трябва.
А в града има много места, където да се скриеш,
за да не те намерят.
Все ще се появи.
Не си струва.
Е, Кийт...
Познаваше ли го?
Да, от няколко години.
Мисля, че дойде от Ню Орлиънс след бурята.
Имаше ли семейство?
Да, всъщност
ми нарисува едно прекрасно семейно дърво
с толкова много разклонения
и ми даде телефоните на роднините си.
Подиграваш ми се.
Защо се интересуваш от Кийт?
Не вярвам, че е от добрината на сърцето ти, така че стига глупости.
Просто искам да разбера повече за мъжа,
когото помислих за съпруга си, преди да го видя.
Не се правя на светица.
И аз имам недостатъци.
Но ми е все по-трудно и по-трудно
да игнорирам колко безсмислено е всичко.
Да, Кийт беше добър човек, не псуваше,
винаги споделяше, когато можеше, не спираше да пее,
мислеше се за Марвин Гей.
Ще ми липсва.
Ами ти?
Не, не мога да пея.
Как стигна дотук?
Както и много други.
Служих в Кувейт, видях неща, които ми се иска да не бях,
върнах се в Уейко да ги забравя,
намерих си мъж,
купих си малка къща.
Той се разболя много тежко.
Съжалявам. - Да, аз също.
След като почина, просто спрях да правя каквото и да е.
Спря да ми пука.
Не знам, не мога да го обясня.
Оставиш ли се на течението…
Не го прави.
Съжалявам.
Често го повтаряш.
Съжалявам.
Извиненията са хубави,
но вафлите са истинското лекарство.
Опитай ги.
Благодаря за вечерята.
Няма защо. Мога ли да те закарам?
Не, няма нужда. Искам да се разходя.
Сигурна ли си? Не е проблем.
Да, не се тревожи.
Дано съпругът ти е добре.
Благодаря.
Дилия!
Не знам, може би ще те пази от студа.
Сигурна ли си? - Да. Моля те, вземи го.
Благодаря, ще ми трябва.
Моля. - Благодаря ти.
Лека нощ. - Лека нощ.
Къде беше, мамо?
Трябваше да проверя нещо.
За татко ли?
Донякъде.
Запознах се с една жена
и искам да ти кажа нещо, но дано не се ядосаш.
Няма.
Помниш ли одеялото, което държеше в колата?
От езерото Форк?
Да.
Жената, с която се запознах,
си нямаше нищо, затова й дадох одеялото ти.
Студено ли й беше?
Да, миличък.
Трябвало й е повече, отколкото на мен.
Наистина си добро дете.
Кой те е отгледал?
Дали и на татко му е студено, където и да е?
Надявам се, че не.
Иска ми се да можехме да им дадем всички одеяла.
Добро утро, Синди. - Добро утро, пасторе.
Извинявай, че идвам, без да те предупредя. Опитах се.
Едва сега разбрах, че сте се преместили. Тук е хубаво.
Сетих се за вас двамата тази сутрин
и реших да видя как сте.
Заповядай, влез. - Благодаря.
Какво силно кафе.
Тази седмица е на промоция.
Благодаря, че ми каза.
Имам чувството, че и ти искаш да ми кажеш нещо.
Не бих се изразил точно така, по-скоро е покана
да споделиш, да помислиш.
Обещавам, че няма да те поучавам с Библията.
Чета Библията, чела съм я,
но не се тревожи, добре сме.
Всяка сутрин ставам и слагам единия крак пред другия,
справяме се някак.
Е...
Бог иска нещо повече за теб, Синди.
Наистина ли?
Тогава да беше спрял съпруга ми,
за да не изгуби разсъдъка си,
да не ни изостави без пукната пара,
да не напусне сина си,
който не знае дали ще види баща си,
да не остави и мен.
Съжалявам. Знам, че не става така.
Нещата, които преживяваш, гневът и тъгата,
те са част от нас,
но и имаме инструментите да ги преодолеем.
Не съм спирала да се моля, пасторе.
Молитвите са отлични инструменти, но това е само началото.
Можеш да разчиташ на общността в Мърси Вали.
Колкото и да са големи или малки нуждите.
И това е прекрасно,
но никой не може да ни помогне с това, което ни е нужно.
Разбирам защо мислиш така,
но можеш да откриеш сила в другите, във вярата им.
Може да откриеш цел.
Не искам да съм груба,
но утре ни чака дълъг ден и…
Разбира се, Синди. - Ще те изпратя.
Благодаря, че дойде да ни видиш. Особено Филип.
Знаеш ли,
планът невинаги изглежда смислен.
Дори и това, че някой говори за план,
може да е като сол в раната, разбирам го.
Но никой, най-малкото пък Той, не иска да се носиш без посока.
Затова си отвори сърцето, Синди.
Слушай и се оглеждай, бъди готова за призванието, когато дойде.
Знаеш къде да ме намериш, ако имаш нужда от нещо.
Насреща съм, цялата църква е насреща.
Добре. - Благодаря.
Мамо.
Днес имате късмет,
защото няма да говоря само аз.
Член на паството ни иска да ви каже
нещо изключително важно.
Ще се справиш, мамо.
Синди Сондърс, заповядай.
Благодаря, пастор Стивънс, за тази възможност
да се обърна към всички,
благодаря ви и че ме слушате.
Повечето от вас познават съпруга ми Боби. Трудно е да не го знаете.
Не пропускаше нито една служба
и винаги беше готов да помогне.
Навярно напоследък чувате слухове за него.
Истината е, че съпругът ми не е добре
и наистина изчезна преди няколко месеца.
Когато го осъзнах, просто исках да се скрия.
Исках да се скрия от света
и дори от мислите си.
Трудно ми беше да видя това, което беше пред мен.
Но тогава ми напомниха, че дори и в най-големия мрак
трябва да си отваряме очите.
Със сина ми днес дойдохме да ви помолим за помощ
не за нас, а за хора като Боби,
за хора, които се чувстват забравени и невидими.
Само в този град има над 5000 бездомници,
а доколкото чух ни чака тежка зима.
Желанието на Филип и моята мисия е
да подаря на всеки един от тях
нещо мъничко и необходимо -
одеяло.
Не сме наивни,
знаем, че тези хора имат огромни проблеми,
но също така знаем, че едно добро дело
може да е начало.
Моля ви, ако имате възможност да дарите, за нас ще означава много,
и дано успеем да възстановим вярата на онези, които са изгубени.
Това ли е?
Две седмици?
Само толкова ли събраха за две седмици?
Празниците наближават
и хората навярно нямат много пари.
Много организации молят за помощ.
Моля те, не се опитвай да ги извиниш.
Може би другата седмица ще получим още. - Да.
Може би вътре има пари.
Имате ли монети?
Синди, здравей.
Здравей, трима възрастни и едно дете.
Кои са приятелите ти?
Това е приятелката ми Дилия, а това е Пол.
Нека хората се запознаят
с тези, на които искаме да помогнем.
Умна е, нали?
Мисля, че идеята е чудесна.
Готови ли сте?
Старите дами от църквата правят най-хубавите кюфтенца.
Така ли, с колко звезди, пет? - Шест.
Внимавай, дребосък.
Благодаря.
Да. Много мило.
Южния? Момиченцето ми, дъщеря ми, тя учеше в Южния.
Наистина ли?
Да, икономика.
Завърших инженерство през 1982 година.
Общежитията бяха прекрасни.
Е?
Пет и половина. - Какво?
Извинявай, това момче тук смята, че кюфтенцата заслужават шест звезди.
Казах му, че са най-много пет и половина. Как мислиш?
Може би е прав.
Даже по-скоро са седем.
Много ти благодаря.
Няма да спреш да ми го натякваш, нали?
Благодаря. - Аз ти благодаря.
Здравей, Мерилин. - Здрасти.
Добър ден.
Остана ли ти от чесновия хляб?
Купиха още, като разбраха, че ще дойдеш.
Джакпот.
Как е във вестника?
Натоварени сме, но не се оплаквам.
Какво става там?
Синди май е сериозна за одеялата.
Така ли? Нищо не знам.
Защото не дойде на службата.
Забавно.
Разкажи ми за тях.
Чувството е наистина прекрасно.
Колко вдъхновяващо. - Благодаря.
Благодаря.
Кое е най-голямото предизвикателство?
Да накараме хората да видят това, което не искат.
Така ли?
Точно така.
Самата аз
понякога имам толкова проблеми,
че забравям, че има хора,
които са много по-зле.
Ако съберем 5000 одеяла до Коледа,
значи ще си струва.
А какво означава това за теб?
Когато татко си тръгна, бях ядосан, уплашен и тъжен. Още съм.
Но така му помагаме с мама,
като помагаме на други хора, и мисля, че ще му хареса.
И аз мисля така.
Това хлапе да не чете Шекспир?
Мисля, че ще му хареса.
ФОНДАЦИЯТА НА ФИЛИП НУЖДАЕМ СЕ ОТ ОДЕЯЛА
КАК ДА СЪЗДАДЕТЕ УЕБСАЙТ
ВСЕ ПОВЕЧЕ БЕЗДОМНИЦИ ВЪВ ФОРТ УЪРТ
ФИЛИП СТОПЛЯ БЕЗДОМНИЦИТЕ
ФИЛИП СОНДЪРС В ПОМОЩ НА ХОРАТА БЕЗ ДОМ
Ако половината ми служители бяха упорити като теб, Синди…
Нямаше да има от какво да се оплакваш.
Още ли търсиш одеяла? - Да.
Много е хубаво, че си доброволка,
прекрасно хоби е.
Радвам се, че го одобряваш.
Понеже вече си най-добрата ми служителка,
ако пренасочиш част от усилията си тук,
за нула време ще станеш мениджър.
Приоритетите са важни, нали?
Кое е най-важното?
Но може би не е моя работа.
Искам да получиш каквото заслужаваш.
Благодаря, Джим. - Продължавай все така.
Виж, станал си известен.
Това ще помогне.
Няма да навреди.
Да отидем
да занесем одеялата където им е мястото.
Ами тези хора тук? - Добра идея.
Здравейте, искате ли одеяло?
Раздаваме ги.
А онези там?
Да.
Ние сме от фондацията на Филип
и раздаваме одеяла.
Не.
"Не".
Не? - Не, не ви искам одеялото.
Безплатно е, чисто е, моля ви, вземете го…
Казах, че не искам, не ви искам одеялото,
не искам нищо от вас.
Съжаляваме.
Искахме само да помогнем.
За какви се мислите? - Извинете.
За какви се мислите?
"Социално настаняване", аз съм Трей, как да ви помогна?
Казвам се Синди Сондърс,
вие отговаряте за приютите
в града, нали?
Да, госпожо. За общинските приюти.
Чудесно. Със сина ми събрахме одеяла
и мислехме да ги раздадем едно по едно,
но поради няколко причини не ми се струва разумно.
Обаждам се да питам дали има как
да ги дарим направо на приютите в града.
Просто да ги съберем и да ги дарим.
Да, госпожо, няма да е проблем, имате шалове, така ли?
Одеяла. - Ако имате одеяла,
може да ги дарите във всеки приют.
Чудесно, трябва ли да направим още нещо?
Не са нужни документи,
така че всичко ще е наред.
Добре. Много благодаря за помощта, Трей.
За мен беше удоволствие. Лек ден. - И на вас.
Как са те скъсали на деленето на дроби?
И малката ми сестра го може.
Забравих, че си гений.
Не съм имал по-слаба оценка от тройка.
Кажи как е да повтаряш пети клас.
Какво гледаш?
Какво искаш?
Татко ме научи на това.
Какво е? - Номер за делене на дроби.
Виж, хляб при хляба, бургерът е със сирене.
Дано ти е полезно.
Извинете.
Ако търсите легло, всички са заети.
О, не, слава Богу. Носим добри новини.
Събрахме одеяла.
Хиляди са.
Знам, че ще прозвучи абсурдно, но няма какво да ги правя.
Един-два кашона, да, но хиляди?
Стига, безплатни са.
От "Социално настаняване" казаха
да ги занесем в който и да е приют.
Госпожо, и ние искаме да помогнем на тези хора, но…
Какво казвате?
Нямаме достатъчно място, където да съберем хиляди одеяла,
малко сме, за да вършим
задълженията си, камо ли за това.
Ама че глупост. - Да.
И честно казано има толкова бумащина,
за да получим най-необходимото.
Съжалявам, знам, че вината не е ваша,
но е изключително разочароващо.
Имате добро сърце, на повечето хора не им пука.
Имаме достатъчно одеяла
за наличните ни легла, които не са много,
но ако ви попаднат санитарни продукти,
самобръсначки, дезодоранти…
Ще видим какво можем да направим.
Благодаря ви.
Моля.
Хайде да си вървим.
Грешат. - Тя беше съвсем сигурна.
Искат самобръсначки,
а не безполезните ни одеяла.
Къде ти е сандвичът?
Хапнах бургер.
Ял си бургер, а за мен има салам?
И аз ядох салам.
Не е толкова зле, нали?
Вкусен е, благодаря.
Да ги променим ли? Лоша идея ли са одеялата?
Не, не бързай, хлапе.
Когато поспиш достатъчно на тротоара,
разбираш, че одеялото не е само одеяло.
А зимата не е шега работа.
Дори в Тексас.
Какво е това?
3 КБП
Това, приятелю,
е третият Кавалерийски брониран полк.
Готино. - Много е хубаво.
Благодаря, гордея се с него.
Ти ли я заши? - Да.
Ще зашиеш ли и за мен?
Разбира се, но няма да е евтино.
Почакай, преброих ли тази купчина?
Да, преброих я.
Скоро ще ни намерят задушени
под цял тон вълна и полиестер.
Виждала ли си ми ключовете? - Не, но може би
трябваше да събираме ръкавици.
Много смешно,
но не и че закъснявам за читателския клуб.
Обичам те, обичам Филип, обичам тази мисия,
но, моля те, Господи, помогни на дъщеря ми
да намери друго място, където да държи
всичките тези одеяла. - Сетих се.
Имате ли нещо по-голямо?
За какво ви е?
За една мечта.
Слушате новините на Кей Ел Екс.
Изглежда, че зимата в северен Тексас ще е тежка.
Издадено е предупреждение за студено време
от тази събота до 28 декември.
Дъждът и суграшицата ще се превърнат в лед
преди Коледа.
Очакват се ледени ветрове и ниски температури…
Свързахте се с Боби Сондърс,
оставете ми съобщение.
Ало.
Вината е моя.
Било е злополука.
Всичко е наред.
Ще го заведеш ли у дома?
Искам да остана сама за малко.
Разбира се.
Хайде, ела, миличък.
Съжалявам, но тази вечер е пълно.
Пробвай на 4-та улица.
Ало?
Да, здравейте, г-н Къмингс.
Всъщност не съм сигурна.
Не мисля, че ще дойде днес.
Не, аз…
Разбира се, знам, ще ви кажа.
Добре, дочуване.
Миличка, Синди,
трябва да хапнеш нещо или ще го приема лично.
Помниш ли, когато ми каза, че ме мразиш?
Не съжалявам за много неща, но никога няма да забравя онзи ден.
По личицето ти се стичаха сълзи…
Беше си избрала красива пастелна рокля
за службата за Великден.
Ужасно много обичаше тази рокля
и я занесох на химическо чистене
в понеделник преди Великден.
Баща ти си тръгна в сряда
и изведнъж целият ми свят се срина.
Не се къпах цяла седмица.
Сутринта на Великден,
когато дойде за роклята си,
просто я бях забравила.
Бях забравила всичко.
И когато каза това, което каза, избухнах…
Само как отпразнувахме Възкресението.
Съжалявам, че не ти взех роклята.
ФИЛИП
Следват новините за опасната зимна буря,
която се очаква в северен Тексас другата седмица.
Властите умоляват всички жители да се подготвят
за отрицателни температури
и превалявания.
Експертите предполагат,
че най-ниските температури, за съжаление,
ще са на Бъдни вечер.
Стойте на топло и се пазете.
Екипите почистват леда от пътищата…
Мамо, не може да се предадем.
Всичките изгоряха.
Ще започнем отначало. - Не е толкова лесно.
Разбира се, че е, хората като Дилия, като татко,
всички те са навън и не можем да ги разочароваме.
Става много студено. Нуждаят се от нас.
Дори и да не помогнем на всички, а само на няколко…
Вече имаме едно.
Тази година беше много трудна за мен
и семейството ми.
Понякога се случва нещо и просто не знаете как да продължите.
С майка ми искахме да постигнем нещо добро
от лошото, което ни се случи,
и много хора ни помогнаха.
Но стана злополука и трябва да започнем отначало.
Но няма проблем, защото както винаги казва баба ми,
трябва да се уповаваме в Бог.
Заради бурята след няколко дни
правим всичко възможно, за да помогнем.
Тази година имам много кратък списък с желания за Коледа.
Искам татко да е добре
и да подаря одеяло на колкото може повече хора.
Ако вие или семействата ви можете да помогнете,
ще сме ви благодарни.
Трябва да вярваме в промяната,
колкото и да е малка.
Ако спрем да вярваме в това, спираме да живеем.
Колко много одеяла. - Не е зле, нали?
Радвам се, че ви хванах.
Сестра ми ги донесе сутринта. - Тъкмо навреме.
Как ще ги раздадете?
С Филип ще ги раздадем
на Бъдни вечер и приемаме всякаква помощ.
Повече ръце, по-лека работа.
Притесняваме се,
че ни очаква ужасно студена нощ.
За целия щат важи предупреждение за зимна буря.
В някои части от западен Тексас се очакват и снежни бури.
А през нощта може да стане дори още по-студено.
Подгответе се за студа, тексасци,
ще е леден декември за книгата с рекордите.
Достатъчно голям ли е камионът? - Нямаше по-голям.
И искате да го направите довечера,
на Бъдни вечер?
Бурята няма да ни чака. Благодаря, че дойде.
Радвам се да помогна.
А и Боби ще ме срита,
ако разбере, че съм ви оставил сами…
Заповядай, приятел.
Извинете, че ви прекъсвам.
Пасторе, успя да дойдеш.
Трябва да видите нещо.
За какво говориш?
Елате да видите.
Добре.
Къде? - Там отпред.
Какво става?
Разбрахме, че ви трябва помощ.
Честита Коледа.
Не искам да виждам повече тези одеяла,
така че хайде да помогнем на хората да се стоплят!
Добре!
Честита Коледа. За вас е.
Честита Коледа. - Благодаря.
Ей, добре ли си?
Ехо.
Успокой се, едва ходя.
Добре ли си?
Много си зле.
Ето, вземи.
Това е за теб.
Благодаря. Благодаря ви.
Приберете се на топло, ще стане по-студено.
Останаха ми още няколко одеяла.
И после веднага вкъщи. - Добре.
Готов ли си? - Да.
Здравейте, носим ви одеяла.
Благодаря.
Честита Коледа. - Честита Коледа.
Честита Коледа.
Честита Коледа. Нося ви одеяло.
Благодаря, че почака.
Готов ли си?
Честита Коледа, Пол.
Честита Коледа, мъник.
Ей, мъник, почакай!
Почакайте, спрете!
Това ли е съпругът ти?
Тук.
Тук беше.
Сигурен ли си? - Да, напълно.
Боби!
Татко!
Чувате ли това?
Татко!
Боби. - Татко, моля те, събуди се.
Събуди се, татко. - Боби. Боби!
Отговори ми, Боби, чуваш ли ме?
Татко, моля те, събуди се.
Здравейте, намерих съпруга си. - Събуди се.
Не е добре. Намирам се на ъгъла "Хартфорт" и Трета източна.
Побързайте. - Татко!
ТРИ МЕСЕЦА ПО-КЪСНО
Какво ще кажеш?
Работа ли ми предлагаш, хлапе?
Предполагам.
Пращат ни много стари одеяла,
които трябва да се зашият,
и понеже си добра с иглата и конеца…
Услугите ми са твърде скъпи.
Колко искаш?
Помисли си. - Определено.
Да те закарам ли?
Не, познавате ме.
Дилия!
ЖЕЛАНИЕТО НА ФИЛИП СТОПЛЯМЕ СЪРЦАТА НА БЕЗДОМНИТЕ
След като откриват новата си цел,
Синди и Филип създават "Желание" през 2005 г.
Християнската им организация с идеална цел расте
отвъд събраните през първата година 5000 одеяла.
Днес събират одеяла, храна и над 100 000 консумативи
за бездомните в северен Тексас
чрез мрежа от училища, църкви, бизнеси и физически лица.
Въпреки че Боби се връща при семейството си,
той продължава да се бори с психичното си заболяване.
Истинската Синди!
Това е страхотно.
Божичко, невероятно е.
Толкова ми е приятно да се запознаем.
Колко си красива. - Прекрасна си.
Толкова си красива.
Виж се само.
Благодарни сме за историята ти. - Аз ви благодаря.
И се радваме, че можем да я разкажем.
Направили сте нещо прекрасно,
за което е нужна смелост.
За мен е чест да те играя във филма.
Вижте, ето ги Синди Бънч и Ана Кемп.
Наистина. - Да.
5000 ОДЕЯЛА
Превод на субтитрите: Владислав Иванов